REPUBLIKA SRBIJA

NARODNA SKUPŠTINA

Odbor za zaštitu životne sredine

19 Broj: 06-2/32-14

9. maja 2014. godine

B e o g r a d

ZAPISNIK

PRVE SEDNICE ODBORA ZA ZAŠTITU ŽIVOTNE SREDINE,

ODRŽANE 9. MAJA 2014. GODINE

 Sednica je počela u 11,00 časova.

 U skladu sa članom 25. stav 2. Poslovnika Narodne skupštine, sednicom je, do izbora predsednika Odbora, predsedavao narodni poslanik Momo Čolaković, najstariji član Odbora.

 Pored predsedavajućeg, sednici su prisustvovali članovi Odbora: Branislav Blažić, Vladimir Petković, Andriana Anastasov, Boban Birmačević, Jezdimir Vučetić, Sonja Vlahović, Ivana Stojiljković, Gordana Zorić, Violeta Lutovac, Miljana Zindović, Dejan Nikolić, Đorđe kosanović, Nada Lazić i Ivan Karić.

 Sednici nisu prisustvovali članovi Odobra, niti njihovi zamenici: Ivana Dinić i Šaip Kamberi.

Za ovu sednicu određen je sledeći

D n e v n i r e d

 1. Izbor predsednika Odbora;

 2. Izbor zamenika predsednika Odbora.

 Prva tačka dnevnog reda **- Izbor predsednika Odbora**

 Na predlog predsedavajućeg, narodnog poslanika Mome Čolakovića, Odbor je jednoglasno izabrao narodnog poslanika Branislava Blažića za predsednika Odbora.

 U diskusiji su učestvovali i podržali predlog za izbor predsednika Odbora članovi Odbora: Vladimir Petković, Gordana Zorić i Ivan Karić.

 Predsednik Odbora, Branislav Blažić, istakao je da Odbor očekuje ozbiljan posao, naročito kada se radi o pregovorima o pristupanju Evropskoj uniji – Poglavlje 27, u kojima Odbor treba da da aktivan doprinos. Ukazao je na značaj zaštite životne sredine u Evropskoj uniji i naglasio da je jedna trećina propisa Evropske unije iz ove oblasti. Naglasio je da je potrebno razviti svest o tome, kako kod građana, tako i kod donosilaca odluka. Odbor će razmatrati svaki dokument koji Vlada bude donosila prema Evropskoj uniji, jer je neophodno da istinito predstavimo stanje u ovoj oblasti, jer Evropska unija insistira na tome da se ništa ne prećuti.

 Druga tačka dnevnog reda **- Izbor zamenika predsednika Odbora**

 Izabrani predsednik Odbora, narodni poslanik Branislav Blažić, preuzeo je predsedavanje sednicom Odbora i za zamenika predsednika Odbora predložio narodnog poslanika Ivana Karića. Odbor je jednoglasno izabrao narodnog polsanika Ivana Karića za zamenika predsednika Odbora.

Sednica je zaključena u 11,20 sati.

 SEKRETAR PREDSEDNIK

 Milica Bašić Branislav Blažić